Source: http://www.troupitis.gr/home2/item/1440-deytero-programma-tou-oaed-gia-10-000-anergous-ilikias-25-eos-66-eton.html
Timestamp: 2018-07-20 18:16:29+00:00
Document Index: 18418459

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δεύτερο πρόγραμμα του ΟΑΕΔ για 10.000 ανέργους ηλικίας 25 εώς 66 ετών - Τρουπίτης Ηλεκτρονικ�ý Εφημερίδα Δυτικ�ýς Αττικ�ýς
Home home2 Εργασία Δεύτερο πρόγραμμα του ΟΑΕΔ για 10.000 ανέργους ηλικίας 25 εώς 66 ετών
Παρασκευή, 13 Ιουνίου 2014 09:50
Μετά την μεγάλη απήχηση που είχε στις επιχειρήσεις το πρόγραμμα του ΟΑΕΔ για προσλήψεις ανέργων ο Οργανισμός σχεδιάζει νέο πρόγραμμα για ακόμη 10.000 προσλήψεις για άτομα ηλικίας από 25 εώς 66 ετών με τα ίδια χαρακτηριστικά που είχε το προηγούμενο. Χθές μόλις έκλεισαν οι αιτήσεις για το πρόγραμμα των 10.000 επιδοτούμενων προσλήψεων του ΟΑΕΔ για ανέργους ηλικίας από 30 εως 66 ετών σε χρόνο ρεκόρ για την μορφή του προγράμματος αφού οι επιχειρήσεις έκαναν αιτήσεις για την πρόσληψη και όχι οι άνεργοι που θα ήταν αναμενόμενο να καλυφθούν πολύ γρήγηρορα. Λόγω της μεγάλης επιτυχίας του προγράμματος ο ΟΑΕΔ σχεδιάζει ήδη νέο πρόγραμμα για ακόμη 10.000 ανέργους με διαφορά όμως στην ηλικία των ανέργων που θα απευθύνεται.
Το αντίστοιχο πρόγραμμα επιδότησης των προσλήψεων θα έχει διευρυμένα ηλικιακά κριτήρια αφού το ηλικιακό όριο θα είναι από 25 έως 66 ετών. Σύμφωνα με το Έθνος το νέο πρόγραμμα του ΟΑΕΔ θα προσφέρει στους εργοδότες επιδότηση των νέων θέσεων εργασίας που θα φτάνει έως και τα 480 ευρώ τον μήνα ώστε να προχωρήσουν στην πρόσληψη τους. Ηδη στελέχη του ΟΑΕΔ σχεδιάζουν το πρόγραμμα προκειμένου να το παρουσιάσουν στο υπουργείο Εργασίας και να αποσπάσουν την έγκριση των κοινοτικών αρχών. Οι άνεργοι θα πρέπει να είναι εγγεγραμμένοι στον ΟΑΕΔ με κάρτα ανεργίας σε ισχύ, να έχουν συμπληρώσει το ατομικό δελτίο στα ΚΠΑ του Οργανισμού για τα προσόντα τους και τις δεξιότητες τους , και να μην έχουν απασχοληθεί το τελευταίο έτος στην ίδια επιχείρηση , με επιδότηση, που μπορεί να τους ξαναπροσλάβει, έστω και με αλλαγή νομικής μορφής. Οι επιχειρήσεις – εργοδότες δεν θα πρέπει να έχουν μειώσει το προσωπικό τους τρεις μήνες πριν από την ημερομηνία υποβολής της αίτησης. Στο Πρόγραμμα δεν θα μπορούν να ενταχθούν επιχειρήσεις, που κατά τη διάρκεια του τριμήνου πριν από την επιβολή της αίτησης, έχουν προχωρήσει σε αλλαγή του εργασιακού καθεστώτος για το προσωπικό που απασχολούν, με μετατροπή σύμβασης από πλήρη σε μερική ή εκ περιτροπής απασχόληση. Αν μία επιχείρηση προσλάβει άνεργο και μειώσει το προσωπικό της θα πρέπει να το αντικαταστήσει μέσα σε 30 ημέρες, διαφορετικά θα χάσει το τμήμα της επιδότησης, που αντιστοιχεί στις θέσεις εργασίας που μείωσει. Ποιες επιχειρήσεις δεν θα εντάσσονται στο Πρόγραμμα Δημόσιες επιχειρήσεις. Νυχτερινά κέντρα.
Επιχειρήσεις παροχής υπηρεσιών Καθαριότητας και Φύλαξης (Security). Επιχειρήσεις προώθησης προϊόντων (Telemarketing). Εποχικές επιχειρήσεις για το εποχικό προσωπικό τους. Επιχειρήσεις για τα Υποκαταστήματα ή τα Γραφεία τους στο Εξωτερικό. Εξωχώριες εταιρίες (Off – shore).- ΚΤΕΛ. Σύλλογοι και Σωματεία, που δεν ασκούν οικονομική δραστηριότητα. Επιχειρήσεις, που δεν διαθέτουν αυτοτελή επαγγελματική έδρα ή όταν η έδρα είναι η οικία του εργοδότη (λογιστές, ασφαλιστές, πολιτικοί μηχανικοί κ.τ.λ.) εκτός από τις επιχειρήσεις, που απασχολούν προσωπικό εκτός της έδρας τους. Επιχειρήσεις, που δραστηριοποιούνται στον Τομέα της Αλιείας και της παραγωγής γεωργικών προϊόντων, καθώς και επιχειρήσεις, που ασχολούνται με τη μεταπώληση προϊόντων σε εμπόρους. - Επιχειρήσεις, που εκκρεμεί σε βάρος τους ανάκτηση ποσών από Κρατικές ενισχύσεις. - Επιχειρήσεις, που δημιουργήθηκαν από μεταβίβαση ή αλλαγή νομικής μορφής ή διάλυση και επαναλειτουργία, υπό τον όρο ότι, θα προσλάβουν το ίδιο προσωπικό που είχαν πριν από τη μεταβίβαση ή την αλλαγή της νομικής μορφής τους. - Επιχειρήσεις, που χαρακτηρίζονται «προβληματικές». Τέλος, θα είναι δυνατή η πρόσληψη ανέργων σε επιχείρηση, που είχε απασχοληθεί τον προηγούμενο χρόνο, ακόμη και αν η επιχείρηση έχει αλλάξει νομική μορφή όταν υποβάλλει το αίτημα. Επίσης, δεν θα είναι δυνατή η πρόσληψη με επιδότηση για άτομα, που θα απασχοληθούν σε νυχτερινές βάρδιες (22.00 – 06.00). Οι επιχειρήσεις για να συμμετέχουν θα πρέπει να έχουν εκδόσει κλειδάριθμο για τις ηλεκτρονικές υπηρεσίες του ΟΑΕΔ Για την έκδοση κλειδαρίθμου ΟΑΕΔ οι ενδιαφερόμενες επιχειρήσεις θα πρέπει να επισκεφτούν την Υπηρεσία (ΚΠΑ2) στην αρμοδιότητα της οποίας ανήκει η έδρα της επιχείρησης και να προσκομίσουν:
Η ανωτέρω διαδικασία μπορεί να διενεργηθεί από πρόσωπο που νόμιμα εξουσιοδοτήθηκε (με πληρεξούσιο από συμβολαιογράφο ή με εξουσιοδότηση από δημόσια αρχή με το γνήσιο της υπογραφής, όπου θα αναφέρεται ευκρινώς η ενέργεια και ο λόγος εξουσιοδότησης) είτε πρόκειται για ατομική επιχείρηση είτε για επιχείρηση άλλης νομικής μορφής (Α.Ε., Ο.Ε. ΕΠΕ κλπ). Εάν η επιχείρηση διατηρεί υποκαταστήματα τότε κατά την έκδοση του κλειδαρίθμου θα πρέπει να δηλώνονται και να καταχωρίζονται όλα τα απαραίτητα στοιχεία (δ/νση, τηλ.,email, ΑΦΜ κλπ) κάθε υποκαταστήματος.
Περισσότερα σε αυτή την κατηγορία: « Σύνταξη στα 53	Ανακοίνωση της Ενωτικής Αγωνιστικής Συνεργασίας Χαλυβουργίας Ελλάδας »